CELEX: C2005/171/12
Language: da
Date: 2005-07-09 00:00:00
Title: Sag C-180/05: Sag anlagt den 22. april 2005 af Kommissionen for De Europæiske Fællesskaber mod Storhertugdømmet Luxembourg

9.7.2005   
            
            
               DA
            
            
               Den Europæiske Unions Tidende
            
            
               C 171/6
            
         Sag anlagt den 22. april 2005 af Kommissionen for De Europæiske Fællesskaber mod Storhertugdømmet Luxembourg
   (Sag C-180/05)
   (2005/C 171/12)
   Processprog: fransk
   Ved De Europæiske Fællesskabers Domstol er der den 22. april 2005 anlagt sag mod Storhertugdømmet Luxembourg af Kommissionen for De Europæiske Fællesskaber ved Wouter Wils, som befuldmægtiget, og med valgt adresse i Luxembourg.
   Kommissionen for De Europæiske Fællesskaber har nedlagt følgende påstande:
   
               1.
            
            
               Det fastslås, at Storhertugdømmet Luxembourg har tilsidesat sine forpligtelser i henhold til artikel 1 og 5 i Rådets direktiv 92/100/EØF af 19. november 1992 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret (1), idet det ikke har gennemført direktivets bestemmelser om rettigheder i forbindelse med offentligt udlån.
            
         
               2.
            
            
               Storhertugdømmet Luxembourg tilpligtes at betale sagens omkostninger.
            
         Søgsmålsgrunde og væsentligste argumenter:
   Så længe den storhertugelige anordning om gennemførelse af artikel 65 i lov af 18. april 2001 om ophavsrettigheder ikke er blevet vedtaget og ikke er trådt i kraft, er det vederlag for offentligt udlån, der kræves i henhold til artikel 5, stk. 1, i direktiv 92/100 for at kunne gøre indskrænkninger i den eneret, der er omhandlet i artikel 1 i direktiv 92/100, ikke effektivt. Artikel 1 og 5 i direktiv 92/100 er derfor ikke korrekt gennemført.
   
      (1)  EFT L 346, s. 61.